Page:Tam Glen (3).pdf/4

 An' whare gat ye that young thing,

My boy Tammy?

I gat her down on yonder howe,

Smiling on a broomy knowe,

Herding a wee lamb and ewe,

For her poor mammy.

What said ye to the bonny bairn.

My boy Tammy?

I praised her een sae bonny blue.

Her dimpled cheek and bonnie mou,

I prie'd it aft, as ye may trow——

She said she'd tell her mammy.

I held her to my beating heart:

My young but smiling lammie!

I hae a house it cost me dear,

I've wealth o' plenishing and gear:

Ye'se get it a' war't ten times mair,

Gin ye will leave your mammy.

We'll tak' her hame, and make her ,

My ain kind-hearted lammy!

We'll gie her meat, we'll gie her claise,

We'll be her comfort a her days;

The wee thing gies her hand, and says.-

There, gang and ask my mammy.